बर्नली

बर्नली हे इंग्लंडच्या लँकेशायर काउंटीमधील एक मोठे बाजारपेठ शहर आहे. हे शहर मँचेस्टरपासून साधारण ३४ किमी उत्तरेस आणि प्रेस्टनपासून ३२ किमी पूर्वेस, ब्रून आणि कल्डर नद्यांच्या ॉसंगमावर वसलेले आहे. औद्योगिक क्रांतीच्या काळात हे शहर जगातील कापूस कापड उत्पादनाचे एक प्रमुख केंद्र होते.

 इतिहास 
मध्ययुगीन काळात येथे विखुरलेल्या शेतवस्त्यांचे आणि वाड्या होत्या. १८ व्या आणि १९ व्या शतकात बर्नलीचा झपाट्याने विकास झाला. 

 अर्थव्यवस्था आणि उद्योग 
औद्योगिक क्रांती दरम्यान हे शहर जगातील सर्वात मोठ्या कापूस कापड उत्पादकांपैकी एक झाले. येथील विणकामाच्या टपऱ्या (विव्हिंग शेड्स) जगभर प्रसिद्ध होत्या. 

कापड उद्योगासोबतच येथील कोळसा खाणींनी शहराच्या अर्थव्यवस्थेला मोठा हातभार लावला. १८व्या शतकात बांधलेली लीड्स आणि लिव्हरपूल कालव्याची यंत्रणा मालाच्या वाहतुकीसाठी अत्यंत महत्त्वाची ठरली. कापड उद्योगाचे महत्व कमी झाल्यानंतर आधुनिक उत्पादनाचे कारखाने येथे विकसित झाले आहेत. येथे सॅफ्रान आणि एईजी मोठ्या कंपन्यांचे विमानउद्योगातील सुट्या भागांचे कारखाने आहेत.

युनिव्हर्सिटी ऑफ सेंट्रल लँकेशायर ही येथील प्रमुख शिक्षणसंस्था आहे.

 संस्कृती आणि क्रीडा 
इवलेसे|डावे|बर्नली एफ.सी.चे घरचे मैदान असलेले टर्फ मूर
बर्नली फुटबॉल क्लब या शहराला मोठी ओळख देतो. हा क्लब इंग्लिश प्रीमियर लीगच्या १८८२ मध्ये स्थापन झालेल्या फुटबॉल लीगच्या संस्थापक सदस्यांपैकी एक आहे. टर्फ मूर या क्लबचे घरचे मैदान आहे.

बर्नली क्रिकेट क्लब आणि लोअरहाउस क्रिकेट क्लब हे लँकेशायर लीगमध्ये खेळणारे दोन क्रिकेट संघ आहेत. कडून आंतरराष्ट्रीय क्रिकेट खेळलेला आणि जगात सर्वाधिक बळी मिळवणारा वेगवान गोलंदाज जेम्स अँडरसन याने आपली कारकीर्द बर्नली क्रिकेट क्लबमधून केली. बर्नली आपले घरचे सामने टर्फ मूरमध्ये फुटबॉलच्या मैदानाशेजारील क्रिकेट मैदानात लोअरहाउस लिव्हरपूल रोड येथे खेळतात.

२०२३मध्ये नेटफ्लिक्सवर प्रदर्शित झालेला बँक ऑफ डेव्ह हा सत्यघटनांवर आधारित चित्रपट बर्नलीमधील डेव्हिड फिशविक या व्यावसायिकाच्या जीवनावर आधारित आहे. फिशविकने २०११मध्ये बँक ऑफ डेव्ह या नावाखाली बर्नली सेव्हिंग्स अँड लोन्स ही बँक सुरू केली व गरीब आणि गरजू लोकांना फार चिकित्सा न करता पैसे उधारीवर दिले. त्याने ठेवलेल्या विश्वासाला जागून त्याच्या देणेकऱ्यांनी बव्हंश पैसे व्याजासहित परत केले.

 पर्यटन स्थळे 
इवलेसे|डावे|सिंगिंग रिंगिं ट्री
 टाउनली हॉल: टाउनली घराण्याचा पूर्वीचा महाल आता ऐतिहासिक वास्तू आणि संग्रहालय आहे.
 सिंगिंग रिंगिंग ट्री: या शिल्पाततून वारे गेल्यावर मधुर आवाज येतात. येथून संपूर्ण शहराचे सुंदर दृश्य दिसते.
 वीवर्स ट्रँगल: औद्योगिक क्रांतीच्या खुणा जपणारा हा ऐतिहासिक परिसर कालव्याच्या काठावर आहे.

 वाहतूक 
बर्नली हे रेल्वे आणि रस्त्यांनी मँचेस्टर, लीड्स आणि लिव्हरपूलशी जोडलेले आहे. बर्नली मँचेस्टर रोड आणि बर्नली सेंट्रल ही येथील मुख्य रेल्वे स्थानके आहेत. एम६५ महामार्ग शहराला देशातील इतर महत्त्वाच्या शहरांशी जोडतो.

 हे सुद्धा पहा 
 लँकेशायर
 इंग्लंडचा इतिहास
 औद्योगिक क्रांती

 संदर्भ 

 बाह्य दुवे 
 बर्नली बरो कौन्सिलचे अधिकृत संकेतस्थळ
 बर्नली - पर्यटन माहिती

वर्ग:इंग्लंडमधील शहरे
वर्ग:लँकेशायर